proxectonos/corpus_dominio_legal_administrativo_tmp huggingface dataset:
10/11/2021 | Administración LocalMunicipal
Pontedeume
Convocatoria elección xuíz/a de paz titular do concello de Pontedeume

O Pleno do Concello de Pontedeume, en sesión ordinaria celebrada o día 28 de outubro de 2021, adoptou o acordo relativo á incoación do expediente para a elección de Xuíz/a de Paz Titular no Concello de Pontedeume. De conformidade co que dispoñen os artigos 101 e 102 da Lei Orgánica 6/1985, de 1 de xullo, do Poder Xudicial e artigo 4 e 5.1 do Regulamento 3/1995, de 7 de xuño, dos Xuíces de Paz, ábrese un prazo de quince días hábiles para que as persoas que estean interesadas e que reúnan os requisitos legais, presenten as súas candidaturas no Rexistro Xeral do Concello de Pontedeume, ou ben mediante o procedemento que regula o artigo 16.4 da Lei 39/2015, de 1 de outubro, do Procedemento Administrativo Común das Administracións Públicas mediante instancia dirixida ao Sr. Alcalde-Presidente. O prazo comezará a contarse a partir do día seguinte ao da publicación do presente anuncio no Boletín Oficial da Provincia. As persoas interesadas deberán acompañar á solicitude: - Unha fotocopia autenticada do DNI ou pasaporte. - Certificación de antecedentes penais expedida polo Rexistro central de penados e rebeldes e declaración complementaria a que fai referencia a Lei 68/1980, do 1 de decembro, sobre expedición de certificacións e informes sobre conduta cidadá, de non estar inculpado ou procesado, ou autorización para a súa consulta por parte do Concello de Pontedeume. - Declaración responsable de reunir os requisitos legais para acceder ao nomeamento, así como non estar incurso/a en ningunha das causas de incapacidade ou incompatibilidade. - Xustificación documental dos méritos alegados. O expediente pode ser examinado, e solicitar canta información se precise na Secretaría Municipal. No caso de que non se presentaran solicitudes, o Pleno da Corporación elixirá libremente, comunicando o Acordo ao Xulgado de Primeira Instancia do partido. O que se publica para xeral coñecemento e en cumprimento do contido do propio acordo. Pontedeume, 5 de novembro de 2021 O Alcalde, Bernardo Fernández Piñeiro
10/11/2021 | Administración LocalMunicipal
Arteixo
Renda e Exaccións
Publicación aprobación definitiva da modificación da base 51, incluída nas bases de execución do orzamento 2021

O Pleno deste Concello, en sesión ordinaria ordinaria celebrada en data 30 de setembro de 2021, aprobóu inicialmente a modificación das bases de execución 51ª do orzamento vixente relativo a “Procedemento para a colocación de excedentes de Tesourería en depósitos a prazo.” En cumprimento do disposto no artigo 177.2 en relación co artigo 169.1 do Texto Refundido da Lei Reguladora das Facendas Locais, o acordo estivo exposto ao público, durante un prazo de quince días hábiles, na Intervención municipal, en virtude de anuncio publicado no Boletín Oficial da Provincia núm.193, de data 8/10/2021, a efectos de que se presentasen as reclamacións que se estimaran pertinentes. Transcorrido o prazo de exposición pública sen que se produciran reclamacións contra esta modificación, enténdese aprobada definitivamente. Arteixo, a 4 de novembro de 2021 Asina dixitalmente na data do documento electrónico.- Carlos Calvelo Martínez Alcalde-Presidente
10/11/2021 | Administración LocalMunicipal
Sada
Secretaría
Aprobación definitiva da modificación de créditos número 42 do orzamento 2021

A Corporación municipal, en sesión plenaria celebrada o día 30 de setembro de 2021, aprobou inicialmente a modificación orzamentaria número 42, suplemento de crédito 01/2021, que se tramita dentro do vixente orzamento xeral do Concello de Sada. O expediente expúxose ao público mediante anuncio publicado no BOP n.º 192, de data 7 de outubro. O expediente considerase definitivamente aprobado ao non se formularen reclamacións no prazo de exposición ao público. En cumprimento do disposto nos artigos 177.2 e 169 do Texto refundido da Lei de facendas locais, aprobado por Real decreto lexislativo 2/2004 do 5 de marzo, publícase o resumo do orzamento 2021 a nivel de capítulos, unha vez incorporadas a presente modificación, quedando a día de hoxe como se detalla: ESTADO DE GASTOS ESTADO DE INGRESOS Sada, 4 de novembro de 2021. O alcalde Óscar Benito Portela Fernández
10/11/2021 | Administración LocalMunicipal
Ortigueira
Intervención
Anuncio de aprobación inicial da modificación parcial da Ordenanza fiscal n.º 18 da taxa de recollida de residuos sólidos urbanos

ANUNCIO Aprobación inicial da modificación parcial da Ordenanza fiscal n.º 18, reguladora de taxa pola prestación do servizo de recollida de residuos sólidos urbanos no Concello de Ortigueira O Pleno do Concello de Ortigueira, na sesión celebrada o día 3 de novembro do 2021, acordou aprobar inicialmente a modificación da Ordenanza fiscal n.º 18, reguladora da taxa por prestación do servizo de recollida de residuos sólidos urbanos. O acordo provisional será exposto ao público durante trinta días hábiles contados dende a publicación deste anuncio no Boletín Oficial da Provincia, durante os que o expediente administrativo poderá ser examinado. O expediente atópase a disposición dos interesados no portal de transparencia da sede electrónica do Concello de Ortigueira. Durante o mesmo prazo os interesados poderán presentar as reclamacións que estimen oportunas, que deberán ser resoltas polo Pleno adoptando o acordo definitivo que proceda e aprobando a redacción definitiva da ordenanza e a data na que entrará en vigor, unha vez publicada no Boletín Oficial da Provincia. Se non se presentasen reclamacións, entenderase definitivamente adoptado o acordo, procedéndose á publicación no Boletín Oficial da Provincia do texto definitivo coas modificacións introducidas na ordenanza e entrará en vigor ao día seguinte da súa publicación. O presente anuncio publícase aos efectos previstos no artigo 17 do texto refundido da lei reguladora das facendas locais aprobado polo Real decreto lexislativo 2/2004, do 5 de marzo. Ortigueira, 4 de novembro do 2021. O alcalde Juan Vicente Penabad Muras
10/11/2021 | Administración LocalMunicipal
Oleiros
Área Económica
Aprobación inicial do orzamento xeral do Concello de Oleiros para o exercicio 2022

ANUNCIO Aprobación inicial do orzamento xeral do Concello de Oleiros para o exercicio 2022 O Pleno do Concello, na sesión extraordinaria que tivo lugar o día 4 de novembro de 2021, aprobou inicialmente o orzamento xeral do concello de Oleiros para o exercicio 2022, así como as bases de execución, o cadro de persoal e o resto dos documentos anexos. En cumprimento do disposto no artigo 169.1 do Real decreto lexislativo 2/2004, do 5 de marzo, polo que se aproba o Texto refundido da Lei reguladora das facendas locais, e disposicións concordantes, exponse ao público na Intervención Xeral deste Concello polo prazo de quince días hábiles –o cal comezará a contar desde o seguinte ao da inserción do presente edicto no Boletín Oficial da Provincia–, a fin de que durante o dito prazo se poidan formular as reclamacións que se consideren pertinentes, dirixidas estas ao alcalde desta corporación. No caso de que transcorra o prazo citado sen que se presenten reclamacións, o orzamento quedará aprobado de xeito definitivo e se disporá a publicación do resumo por capítulos nos termos previstos polo artigo 169.3 do Real decreto lexislativo 2/2004, e se remitirá copia á Administración Xeral do Estado e á Xunta de Galicia. En Oleiros, asinado dixitalmente o 4 de novembro de 2021 pola primeira tenente de alcalde delegada de Economía e Facenda, Lidong Ruiz Risueño De la Puente.
10/11/2021 | Administración LocalMunicipal
Arzúa
Aprobación inicial de expediente de modificación orzamentaria nº suplemento de crédito 3/2021 AC

O Pleno da Corporación, en sesión ordinaria celebrada o día 28/10/2021 aprobou inicialmente o expediente de modificación de créditos na modalidade de suplemento de crédito 3/2021 SC por importe de 212.212,24 €. De acordo co establecido no artigo 177 do texto refundido da Lei reguladora de Facendas Locais e 20.1 do Real decreto 500/1990, do 20 de abril; sométese o expediente administrativo a exposición pública polo período de 15 días hábiles a contar dende o día seguinte ao da publicación deste anuncio no BOP, para que os interesados poidan examinalo na Intervención Xeral do Concello e interpoñer diante do Pleno as reclamacións que consideren oportunas. A modificación considerarase definitivamente aprobada se durante o citado prazo non se presentan reclamacións. O que se fai público para os efectos previstos na lexislación citada. Arzúa, a 2 de novembro de 2021 Alcalde-presidente do Concello de Arzúa Stuart Soledad Pino Cuti Gojenola
10/11/2021 | Administración LocalMunicipal
Ribeira
Aprobación inicial dos expedientes de transferencia de crédito 10/2021 e modificación nº 1 da base nº 51 de execución do orzamento do ano 2021

O Pleno da Corporación, en Sesión de data 25 de outubro de 2021, aprobou inicialmente os expedientes de transferencia de crédito 10/2021 e modificación nº 1 da base nº 51 de execución do orzamento do ano 2021. Segundo o previsto nos arts.169 e 177.2 do RDL 2/2004, polo que se aproba o Texto Refundido da Lei Reguladora das Facendas Locais, este acordo inicial sométese a exposición pública, a efectos de reclamacións e suxerencias perante o Pleno, por un prazo de quince días hábiles a contar dende a data de publicación do presente anuncio no Boletín Oficial da Provincia. En Ribeira, a 2 de novembro de 2021 O ALCALDE Manuel Ruiz Rivas
10/11/2021 | Administración LocalMunicipal
Lousame
Publicación anuncio: “Trámite de audiencia nun procedemento de prescrición do dereito ao recoñecemento ou liquidación de obrigas”

Por medio do presente anuncio faise público que a Alcaldía, mediante Resolución 636 do 04/11/2021, adoptou o seguinte acordo que a continuación se transcribe: “Mª Teresa Villaverde Pais, Alcaldesa do Concello de Lousame, emite a presente resolución baseada nos antecedentes e fundamentos xurídicos que a continuación se expoñen: Primeiro: O día 4/11/2021 iniciouse o procedemento para declarar a prescrición do dereito ao recoñecemento ou liquidación das seguintes facturas, detalladas pola Intervención, na súa comunicación de data 04/11/2021, por un importe total de 4.259,08 euros, que poden estar afectadas polo instituto da prescrición, por transcorrer o tempo máximo previsto para a súa esixencia: Segundo: O día 04/11/2021, emitiuse informe pola Secretaría-Intervención sobre a lexislación aplicable e o procedemento a seguir. Terceiro: O artigo 25.1 da Lei Xeral Orzamentaria, de xeito específico para as obrigas a cargo das Facendas Públicas, establece que prescribirá aos catro anos: “O dereito ao recoñecemento ou liquidación pola Facenda Pública estatal de toda obriga que non se solicitase coa presentación dos documentos xustificativos. O prazo contarase desde a data na que se concluíu o servizo ou a prestaicón determinante da obriga ou desde o día no que o dereito puido exercitarse”. Cuarto: O prazo de prescrición comeza a contarse, desde a data de presentación das facturas no Rexistro de Facturas, transcorrendo para todas elas máis de 4 anos. Quinto: Non consta ningunha acción por parte dos acreedores, que de acordo co artigo 1973 do Código Civil, puidesen supoñer a interrupción do dito prazo de prescrición. Á vista do anterior, e no cumprimento do artigo 82 da Lei 39/2015, do 1 de outubro, de procedemento administrativo común Primeiro: Someter o expediente a un trámite de audiencia, durante o prazo de dez días hábiles, mediante notificación expresa aos interesados, a fin de que poidan comparecer no mesmo aos efectos de alegar e presentar cantos documentos e xustificacións estimen pertinentes. Este trámite de audiencia será publicado tamén no BOP, Taboleiro de Edictos e Taboleiro da sede electrónica. Segundo: Instruído o procedemento, sometelo á resolución do Pleno Corporativo” Lousame, 4 de novembro de 2021. A Alcaldesa, Mª Teresa Villaverde Pais.
10/11/2021 | Administración LocalMunicipal
Mañón
Aprobación definitiva de expediente de modificación de créditos 2021/t002/000013

O expediente de modificación de créditos 2021/T002/000013, na modalidade de suplemento de crédito con cargo ó remanente de tesourería, foi aprobado polo Pleno da Corporación en sesión celebrada o día 29 de setembro de 2021 e sometido a información pública mediante anuncio publicado no B. O. P. n.º 191, do 6 de outubro, polo prazo de quince días. Transcorrido o mencionado prazo sen que se presentaran reclamacións, o acordo queda definitivamente aprobado e procédese á publicación do mesmo: Contra este acordo os interesados poderán interpoñer directamente recurso contencioso-administrativo na forma e nos prazos establecidos nos artigos 25 a 42 da Lei 29/1998, do 13 de xullo. En Mañón, a 5 de novembro de 2021. O alcalde Alfredo Dovale Pedreira
10/11/2021 | Administración LocalMunicipal
Arzúa
Aprobación modificación artigo 6 da Ordenaza fiscal reguladorada taxa por prestación doservizo de abastecemento de agua, conservación de contadores e acometidas

O Pleno do Concello, na sesión celebrada o día 28-10-2021, adoptou o acordo de aprobar provisionalmente a modificación do artigo 6 da Ordenanza fiscal reguladora da taxa por prestación do servizo de abastecemento de auga e conservación de contadores e acometidas, co obxecto de actualizar a contía das taxas de acordo co IPC publicado polo INE. O que se fai público durante o prazo de 30 días hábiles a contar dende o día seguinte ao da publicación do presente anuncio; a fin de que os interesados poidan examinar o expediente e presentar as reclamacións que estimen oportunas, de conformidade co disposto no artigo 17, números 1 e 2 do texto refundido da Lei reguladora de facendas locais; facendo saber que no caso de que non se presentasen reclamacións, entenderase definitivamente adoptado o acordo ata entón provisional. O texto do artigo 6 que contén os importes actualizados é o que se reproduce a continuación: I.- Cota por subministración de auga: a cota tributaria en concepto de taxa por suministración de auga potable resulta de aplicar á base impoñible o precio por metro cúbico de consumo de auga, segundo segue: Modificación do artigo 6º da ordenanza fiscal (modificación do cadro de tarifas): Modificación do apartado II) do artigo 6º: II.- ) Outras cotas: A. Cota de alta no servizo: 79,30 € B. Cota única por dereitos de acometida á rede xeral de abastecemento: 141,07 € C. Cota mensual por verificación e conservación de contadores: 0,2428 € D. Cota mensual por conservación de acometidas: 0,2428€ Arzúa, a 02 de novembro de 2021 O alcalde-presidente Asdo. José Luis García López
10/11/2021 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Subdirección Xeral de Xestión do Dominio Público Hidráulico
Información pública do Proxecto de Adecuación do Cauce no Rego das Rabaceiras no procedemento de restauración do Dominio Público Hidráulico afectado polas presas de San Finx (AG/RESTDPH/1/20), no lugar das Minas de San Finx, no Concello de Lousame

Tungsten San Finx SLU presenta o Proxecto de Adecuación do Cauce no Rego das Rabaceiras a requirimento de Augas de Galicia dentro do procedemento de restauración do Dominio Público Hidráulico afectado polas presas de San Finx (AG/RESTDPH/1/20), no lugar das Minas de San Finx, parroquia de Vilacova (Santa Eulalia), no t. m. de Lousame (A Coruña). O proxecto ten como obxecto a retirada dos sedimentos acumulados no Domino Público Hidráulico no entorno das presas de San Finx. O Proxecto estará exposto para que poida ser examinado por quen o desexe na web de Augas de Galicia na seguinte ligazón: https://augasdegalicia.xunta. gal/seccion-tema/c/Participacion_cidadana_procesos_info_publica? content=/Portal-Web/Contidos_Augas_Galicia/Seccions/documentos-en-informacion-publica/seccion. html&std=contenido-1. html O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Lousame, nas oficinas dos Servizos Centrais de Augas de Galicia ou por calquera medio contemplado na Ley 39/2015, de 1 de outubro, do Procedemento Administrativo Común das Administracións Públicas. Santiago de Compostela, 29 de outubro de 2021. O subdirector xeral de Xestión do Dominio Público Hidráulico - Eugenio Alberto Karen Susan Bouziane Belghiti (Sinatura dixital)
10/11/2021 | Administración LocalMunicipal
Zas
Delegacións xenéricas competencias de area

De conformidade cos art.43 e 44 do Regulamento de Organización, Funcionamento e Réxime Xurídico das Entidades Locais do 28 de novembro de 1986, faise público o decreto nº 386/2021, do 03/11/2021. Visto o decreto 61/2021 de 17/02/2021 no que se establecen as áreas do concello de Zas e delegacións de áreas e de servizo. Visto o decreto 330/2021 de 10/09/2021 no que se realiza una delegación xenérica en Nalaya Rosen Sarzosa. Visto o decreto 385/2021 que complementa ó 61/2021. Vista a delegación xenérica efectuada nas seguintes áreas: AREA DE VÍAS E OBRAS AREA DE PERSOAL ÁREA DE VERBENAS ÁREA DE PADRÓN E RESIDENCIA En virtude das atribucións que me confiren os arts.23 da Lei 7/1985, de 2 de Abril, Reguladora das Bases do Réxime Local, art.61 da Lei 5/1997, de 22 de Xullo, de Administración Local de Galicia, art.185 do TRLRFL e arts.43 e 44 do Regulamento de Organización, Funcionamento e Réxime Xurídico das Entidades Locais de 28 de Novembro de 1.986, e sendo competencia do Alcalde efectuar as delegacións nos Concelleiros que estime pertinente, resolvo: Primeiro: Incluir expresamente na delegación xenérica das áreas citadas a autorización e disposición do gasto que conleven os acordos que se adopten coa excepción do recollido no apartado seguinte. Segundo: Na área de Vías e Obras non se delega a autorización e disposición do gasto que se realice mediante contratación menor salvo que a contratación menor se realice no ámbito dos Plans de Obras e Servizos da Deputación. Terceiro: Notificar a presente resolución aos designados. Cuarto: Trasladar a Intervención tesourería. Quinto: Dar conta ao Pleno da Corporación na sesión extraordinaria que se convoque en cumprimento do previsto no art.38 do ROF. En Zas, a 03 de novembro de 2021. O Alcalde Manuel Muíño Espasandin
10/11/2021 | Administración LocalMunicipal
Pontedeume
Aprobación inicial do Regulamento constitutivo da mesa pola convivencia e a igualdade escolar do concello de Pontedeume

O Pleno do Concello de Pontedeume, en sesión ordinaria celebrada o día 28 de outubro de 2021, aprobou inicialmente o “Regulamento constitutivo da mesa pola convivencia e a igualdade escolar do concello de Pontedeume”. De conformidade cos artigos 49 e 70.2 da Lei 7/1985, de 2 de abril, Reguladora das Bases de Réxime Local e 56 do Texto Refundido de Réxime Local, sométese a información pública e audiencia dos interesados, polo prazo de trinta días, a contar desde o día seguinte á inserción deste anuncio no Boletín Oficial da Provincia da Coruña, para que poida ser examinado o expediente e presentar as reclamacións que se estimen oportunas. Así mesmo, estará a disposición dos interesados no taboleiro de anuncios do concello, na sede electrónica e no portal web do concello de Pontedeume. No suposto de que non se tiveran presentado reclamacións ou suxestións durante o trámite de información pública, entenderase automaticamente elevado a definitivo o acordo ata entón provisional, sen necesidade de acordo plenario, de conformidade co que se establece no artigo 49 c) da Lei 7/85, reguladora das Bases de Réxime Local, procedéndose á publicación á que fai referencia o artigo 70.2 desta lei. Pontedeume,5 de novembro de 2021 O Alcalde Bernardo Fernández Piñeiro
10/11/2021 | Administración LocalMunicipal
Zas
Delegación competencias de Alcaldía no concelleiro Óscar Lema Romero

Visto o decreto 61/2021 no que se estableceron as seguintes áreas: AREA DE VÍAS, OBRAS MUNICIPAIS: Comprende a xestión, supervisión, mellora de inmobles relativos a vías de comunicación. A xestión inclúe a contratación dos proxectos de obras vinculados á area así como a supervisión e resolución dos problemas que xordan durante a execución. AREA DE PERSOAL: Comprende a xestión, supervisión, contratación de empregados públicos. ÁREA DE VERBENAS: comprende a xestión, planificación, supervisión, autorización de festas, verbenas, cabalgatas, fogos de artificio que se celebren no termo municipal ÁREA DE PADRÓN E RESIDENCIA: Comprende a xestión, supervisión, inspección dos trámites relacionados co padrón e residencia no termo municipal. En virtude das atribucións que me confiren os arts.23 da Lei 7/1985, de 2 de Abril, Reguladora das Bases do Réxime Local, art.61 da Lei 5/1997, de 22 de Xullo, de Administración Local de Galicia e arts.43 e 44 do Regulamento de Organización, Funcionamento e Réxime Xurídico das Entidades Locais de 28 de Novembro de 1.986, e sendo competencia do Alcalde efectuar as delegacións nos Concelleiros que estime pertinente, resolvo: Primeiro: Realizar delegación xenérica ao abeiro do art.43.3 do ROF, das areas nos seguintes concelleiros. AREA DE VÍAS E OBRAS: Julia Jose Gorri Heald. AREA DE PERSOAL: Julia Jose Gorri Heald. ÁREA DE VERBENAS: Julia Jose Gorri Heald. ÁREA DE PADRÓN E RESIDENCIA: Julia Jose Gorri Heald. A delegación xenérica comprende a facultade de dirixir os servizos, xestionalos e resolver mediante actos administrativos que afecten a terceiros. Segundo: Efectuar delegaciós especial de servizo ao abeiro do art.43.5. b do ROF no seguinte concelleiro: CONCELLARÍA DELEGADA DE CULTURA: Julia Jose Gorri Heald De conformidade co previsto no art.43.5 b) do citado R. O. F., as citadas delegacións comprenden a dirección interna e a xestión dos servizos correspondentes, pero non inclúen a facultade de resolver mediante actos administrativos que afecten a terceiros. A facultade resolutoria corresponde a Alcaldía. Terceiro: Conste a facultade de avocación nos termos establecidos no art.10 da Lei 40/2015, de 1 de outubro, de Réxime xurídico do sector público. Cuarto: Notificar a presente resolución aos designados que se considerará aceptada tácitamente se no termo de tres días hábiles desde o día seguinte a notificación non se manifesta o contrario. Quinto: Remitir a resolución do nomeamento ao B. O. P. da Coruña para a sua publicación, igualmente publicar a resolución no Taboleiro de Anuncios do Concello, sen prexuizo da súa efectividade desde o día seguinte a firma da resolución pola alcaldía. Sexto: Dar conta ao Pleno da Corporación na sesión extraordinaria que se convoque en cumprimento do previsto no art.38 do ROF. En Zas, a 03 de novembro de 2021. O Alcalde, Manuel Muiño Espasandín
10/11/2021 | Administración LocalMunicipal
Narón
Secretaría
Lista definitiva de admitidos e excluídos dunha praza de oficial electricista

A Alcaldía do Concello, en data 8 de novembro de 2021, adoptou a seguinte resolución: “Rematado o prazo de presentación de reclamacións á lista provisoria para tomar parte no proceso selectivo para a provisión de 1 praza de oficial electricista, publicada no BOE n.º 150 do 24 de xuño de 2021, a Alcaldía, en uso das atribucións conferidas pola lexislación vixente, RESOLVE: PRIMEIRO.–Aproba-la lista definitiva de aspirantes admitidos e excluídos para a provisión de 1 praza de Oficial electricista: ADMITIDOS EXCLUÍDOS SEGUNDO.–Aproba-la composición do tribunal que xulgará o proceso selectivo e que estará integrado por: TERCEIRO.–O tribunal constituirase o día 15 de novembro de 2021, ás 11.00 horas, no quinto andar da Casa do Concello. CUARTO.–Os/as aspirantes deberán presentarse o día 16 de novembro de 2021, ás 10.00 horas, no segundo andar da Casa do Concello. Narón, 8 de novembro de 2021. A alcaldesa Marián Ferreiro Díaz
10/11/2021 | Administración LocalMunicipal
Ortigueira
Secretaría
Aprobación inicial de expedientes de modificación das bases de execución do orzamento do Concello de Ortigueira

ANUNCIO Aprobación inicial de expedientes de modificación das bases de execución do orzamento do Concello de Ortigueira O Concello Pleno, en sesión ordinaria levada a cabo o día 3 de novembro de 2021, aprobou inicialmente o expediente de modificación das bases de execución do orzamento municipal para o exercicio 2021 engadindo a base 26BIS: anticipos de caixa fixa. O que se expón ao público, durante o prazo de quince días hábiles contados a partir da publicación do presente anuncio no Boletín Oficial da Provincia e na sede electrónica do Concello, a efectos da presentación de reclamacións ante o Pleno, segundo o disposto no artigo 169, do Real Decreto Lexislativo 2/2004, do 5 de marzo, polo que se aproba o Texto Refundido da Lei reguladora das facendas locais. Se ao remate do período de exposición pública non se presentaran reclamacións, o expediente consideraranse definitivamente aprobado, conforme ao establecido na citada lexislación. O que se fai publico para xeral coñecemento e aos efectos oportunos Ortigueira, 4 de novembro de 2021. O alcalde Juan Vicente Penabad Muras
30/11/2021 | Administración LocalMunicipal
Arteixo
Educación
Ampliación do prazo para a xustificación das subvencións presentadas para a mellora de competencias dixitais do colectivo de estudantes matriculados en centros de ensino públicos do termo municipal de Arteixo-2021

Na Xunta de Goberno Local ordinaria de data 11 de novembro de 2021, aprobouse a ampliación do prazo para a xustificación das subvencións presentadas ao abeiro das bases reguladoras para a mellora de competencias dixitais do colectivo de estudantes matriculados en centros de ensino públicos do termo municipal de Arteixo – Anualidade 2021, que foi publicada no BOP número 121, de 30 de xuño do presente ano, ata o día 15 de decembro de 2021. Arteixo, 25 de novembro de 2021 Asdo.- Inés Ramos Álvarez – Concelleira delegada en materia de Igualdade, Servizos Sociais, Sanidade e Educación.
30/11/2021 | Administración LocalMunicipal
O Pino
Aprobación prezo público Obradoiro Macramé

A Xunta de Goberno Local, en sesión ordinaria celebrada o 23/11/2021 adoptou ente outros o seguinte acordo: 1.- Aprobar a fixación do prezo público polo programa Obradoiro de Macramé en 25 € por persoa.2.- Que se publique o acordo adoptado pola entidade no taboleiro de anuncios por un prazo de 15 días, así como no BOP. O Pino, 25 de novembro de 2021 O Alcalde Manuel Taboada Vigo
30/11/2021 | Administración LocalConsorcios
Consorcio Provincial Contra Incendios e Salvamento da Coruña
Anuncio aprobación inicial orzamento e cadro de persoal exercicio 2022

Mediante o presente, ponse en público coñecemento aos efectos que se indicará, que o Pleno do Consorcio Provincial contra Incendios e Salvamento da Coruña, en sesión extraordinaria realizada o día 26 de novembro de 2021, aprobou inicialmente o Orzamento da Entidade para o exercicio de 2022 cos documentos que o conforman, incluído o cadro de Persoal, polo que de conformidade co previsto a estes efectos polo art.169 do Texto Refundido da Lei reguladora das Facendas Locais, aprobado polo Real Decreto Lexislativo 2/2004, do 5 de marzo e demais disposicións de aplicación, o citado expediente queda exposto ao público polo prazo de quince días hábiles (a contar, desde o primeiro, tamén hábil, seguinte ao da presente publicación) a fin de que durante o mesmo, poida ser examinado e presentadas as reclamacións polos motivos que a eses efectos cita o art.170.2 do indicado Texto legal e polos interesados que, así mesmo, deixa establecido o art.170.1 do devandito Texto refundido. Así mesmo, faise saber: 1. Que transcorrido dito prazo sen se presentar reclamacións, o Orzamento de 2022 inicialmente aprobado na sesión do 26 de novembro de 2021 coa documentación que o conforma, consideraranse definitivamente aprobados, procedéndose á publicación que cita o art.169.3 do repetido Texto Refundido en relación co art.127 do Texto Refundido das disposicións legais vixentes en materia de Réxime Local aprobado polo Real Decreto Lexislativo 781/1986, do 18 de abril, e co fin da súa entrada en vigor, consonte dispón o apartado 5 do citado art.169.2. De presentarse reclamacións, serán resoltas polo Pleno do Consorcio no prazo dun mes, no acordo expreso de aprobación definitiva, procedéndose de seguido e para a entrada en vigor, á publicación que se cita no apartado precedente. Carballo, 26 de novembro de 2021.- O presidente, Asdo.: Valentín González Formoso
30/11/2021 | Administración LocalProvincial
Deputación Provincial da Coruña
Servizo de Xestión de Plans. Sección de Plans Provinciais
Aprobación da segunda fase do Plan provincial de cooperación ás obras e servizos de competencia municipal (Plan único de concellos) POS+Adicional 2/2021 por maior achega provincial

ANUNCIO O Pleno da Deputación Provincial da Coruña, na sesión ordinaria que tivo lugar o vinte e seis de novembro de dous mil vinte e un (26/11/2021), acordou a aprobación do asunto que deseguido se menciona: Aprobación da segunda fase do Plan provincial de cooperación ás obras e servizos de competencia municipal (Plan único de concellos) POS+Adicional 2/2021 por maior achega provincial. O que se expón ó público por un prazo de dez días, que se contarán dende o día seguinte á inserción deste anuncio no Boletín Oficial da Provincia, co obxecto de que se poidan presentar as reclamacións ou alegacións que se consideren oportunas, quedando de manifesto o corresponde expediente no Servizo de Xestión de Plans. A Coruña, 26 de novembro de 2021. O presidente Valentín González Formoso A secretaria Amparo Taboada Gil
30/11/2021 | Administración LocalMunicipal
Frades
Modificación de créditos, modalidade de suplemento de créditos. Expediente: 2021-SUPLE-01

ANUNCIO MODIFICACIÓN DE CRÉDITOS, MODALIDADE DE SUPLEMENTO DE CRÉDITOS. EXPEDIENTE: 2021-SUPLE-01 O Pleno da Corporación, en sesión ordinaria celebrada o 12 de novembro de 2021, aprobou con carácter provisional a modificación de crédito, na modalidade de suplemento de crédito n.º 2021/SUPLE-01, financiado con baixas por anulación doutras aplicacións orzamentarias. A partir da data de inserción deste anuncio no B. O. P. ábrese un período de exposición ó público do nomeado expediente, de quince días hábiles durante os cales os interesados poderán examina-lo expediente e presentar as reclamacións que estimen oportunas. De non se presentar reclamacións, de conformidade co disposto nos artigos 169.1 e 177.2 do Texto Refundido da Lei Reguladora das Facendas Locais, a citada modificación crediticia entenderase aprobada con carácter definitivo. Frades, 15 de novembro de 2021. O ALCALDE Roberto Rey Martínez
30/11/2021 | Administración LocalMunicipal
Sada
Servizos Económicos
Conta xeral do orzamento 2020

En sesión celebrada o día 18 de novembro, a Comisión Especial de Contas informa a Conta Xeral do exercicio 2020 deste Concello. En cumprimento do establecido no artigo 212.3 do Texto refundido da Lei reguladora das facendas locais, aprobado polo Real decreto lexíslativo 2/2004, do 5 de marzo, exponse ao público a devandita conta por prazo de quince días a contar dende o seguinte ao da inserción do presente anuncio no BOP, durante os cales os interesados poderán presentar as reclamacións, reparos ou observacións que estimen oportunas. Sada, 18 de novembro de 2021. O alcalde Oscar Benito Portela Fernández
30/11/2021 | Administración LocalMunicipal
Oroso
Emprazamento de interesados en recurso contencioso administrativo. Procedemento abreviado 235/2021

En cumprimento do artigo 49.1 da lei 29/1998 reguladora da Xurisdición Contencioso-Administrativa ponse en coñecemento dos interesados no expediente a interposición de recurso contencioso administrativo contra a Resolución de Alcaldía do 06.07.2021 pola que se publican as bases e convocatoria para a selección dunha praza de educadora familiar como persoal funcionario de carreira do concello de Oroso co fin de emprazalo e que se poida personar e comparecer no procedemento no prazo de nove días ante o Xulgado que se refire a continuación. Procedemento: Procedemento Abreviado 235/2021. Órgano Xudicial: Xulgado Contencioso-administrativo nº 1 de Coruña. Obxecto: Resolución de Alcaldía do 06.07.2021 pola que se publican as bases e convocatoria para a selección dunha praza de educadora familiar como persoal funcionario de carreira do concello de Oroso. Oroso, 24 de novembro de 2021 O alcalde Luis Rey Villaverde
30/11/2021 | Administración LocalMunicipal
Noia
Administración Financeira. Intervención
Aprobación provisional modificación da ordenanza fiscal num.10

O Pleno deste Concello, na sesión desenvolvida o 25 de novembro do 2021, acordou a aprobación provisional da modificación da Ordenanza fiscal número 10, reguladora da Taxa por ocupación de terreos de dominio público con mesas e cadeiras con finalidade lucrativa. En cumprimento do disposto no artigo 17.2 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, sométese dito expediente a información pública polo prazo de trinta días para que os interesados poidan examinar o expediente e presentar as reclamacións que estimen oportunas. Se transcorrido dito prazo non se presentaron reclamacións, considerarase aprobado definitivamente o devandito acordo. Noia, 26 de novembro de 2021 O alcalde José Santiago Freire Abeijón
30/11/2021 | Administración LocalMunicipal
Narón
Departamento de Obras e Urbanismo
Ampliación da vixencia da disposición transitoria segunda da Ordenanza municipal reguladora das terrazas dos locais de hostalaría

En data 22 de xullo de 2020 foi publicado no Boletín Oficial da provincia o texto da Ordenanza municipal reguladora das terrazas dos locais de hostalaría pola que se establecía unha Disposición transitoria (segunda) para situacións extraordinarias causadas por alertas sanitarias ou calquera outra circunstancia excepcional asimilable, na que se recollían unhas normas urbanísticas complementarias ás establecidas no corpo normativo da Ordenanza en vigor, modificada posteriormente por acordo plenario e que foi publicada no BOP de 24 de marzo de 2021. A vixencia da dita Disposición transitoria segunda, actualmente a causa da crise sanitaria provocada pola Covid- 19, tiña un prazo de duración predeterminado ata o 31 de decembro do presente ano, logo da resolución de Alcaldía de data 16.12.2020 de ampliación da súa vixencia, sen prexuízo da facultade deste órgano de novas ampliacións, en virtude na previsión recollida na Disposición Adicional Terceira, e consonte tamén o punto 5 da propia Disposición transitoria segunda. Tendo en conta que aínda estamos en situación de crise sanitaria ocasionada pola Covid-19, a Alcaldía deste Concello resolveu o 22.11.2021 ampliar a vixencia da aplicación da antedita Disposición Transitoria segunda da Ordenanza municipal reguladora das terrazas dos locais de hostalaría ata o vindeiro 31 de decembro de 2022. O que se publica no Boletín Oficial da Provincia para xeral coñecemento. Narón, 24 de novembro de 2021. A alcaldesa Marián Ferreiro Díaz.
30/11/2021 | Administración LocalMunicipal
Oza-Cesuras
Aprobación do padrón de augas do 3º trimestre de 2021 do antigo Concello de Cesuras

ÓRGANO E DATA DE APROBACIÓN: Xunta de Goberno Local, sesión do 18 de novembro de 2021. NORMATIVA REGULADORA E EFECTOS: Artigo 102 e concordantes da Lei Xeral Tributaria e advertencia establecida no artigo 49.7 do Decreto 136/2012, de 31 de maio, polo que se aproba o Regulamento do canon da agua e do coeficiente de verquido a sistemas públicos de depuración de augas residuais. No relativo ao canon da auga, a falta de pago no período voluntario suporá a esixencia do canon da auga directamente ao contribuínte pola vía de constrinximento pola consellería competente en materia de facenda da Xunta de Galicia. A repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes dende que se entenda producida a notificación. PRAZO DE EXPOSICIÓN: 15 días. Oza-Cesuras, 22 de novembro de 2021 O ALCALDE, Asdo.- José Pablo González Cacheiro
30/11/2021 | Administración LocalMunicipal
O Pino
Anuncio de aprobación do prezo público “Lecer Nadal” 2021

ANUNCIO Aprobación do prezo público para realización da actividade “Lecer Nadal” 2021 A Xunta de Goberno Local, en sesión ordinaria que tivo lugar o 23/11/2021, adoptou ente outros o seguinte acordo: Primeiro. –Aprobar a fixación do prezo público da actividade “Lecer Nadal” 2021, organizado pola Concellería de Muller e Benestar Social. QUENDA DE DECEMBRO E XANEIRO, DO 22-7 (12 SESIÓNS): 20 € Segundo. –Publicar esta resolución no taboleiro de anuncios do Concello durante o prazo de 15 días, así como no Boletín Oficial da Provincia. O Pino, 24 de novembro de 2021. O alcalde Manuel Taboada Vigo
30/11/2021 | Administración LocalMunicipal
Curtis
Padrón fiscal da taxa pola prestación dos servizos municipais de saneamento, depuración e abastecemento de auga correspondente ao 3º trimestre do ano 2021

Mediante Decreto da Alcaldía n.º 797/2021 de 25/11/21, aprobouse o padrón fiscal da taxa pola prestación dos servizos municipais de saneamento, depuración e abastecemento de auga correspondente ao 3º trimestre do ano 2021 que deseguido se transcribe: “(.) SEGUNDO.- Expoñer ó público o padrón de usuarios do terceiro trimestre do ano 2021, por un importe de 260.132,77 € (167.055,19 €, s/canon) polo prazo dun mes dende a publicación deste acordo. Esta exposición servirá de notificación colectiva a todos os contribuíntes nos termos establecidos no artigo 102.3 da Lei 58/2003, do 17 de decembro, xeral tributaria. TERCEIRO.- Contra o padrón de usuarios todos os interesados poderán interpor recurso de reposición segundo o disposto no artigo 14 do Real Decreto Lexislativo 2/2004, de 5 de marzo, polo que se aproba o Texto Refundido da Lei reguladora das facendas locais, no prazo dun mes contado dende o día seguinte ao remate da exposición ao público do padrón. A interposición do recurso non suspende a eficacia das liquidacións correspondentes. O recurso entenderase desestimado se non se resolve expresamente no prazo dun mes dende a súa interposición. Contra a desestimación presunta do recurso poderase interpor recurso contencioso administrativo, tal como establece o artigo 46.1 da Lei 29/1998, do 13 de xullo, reguladora da xurisdición contenciosa-administrativa. Tamén poderá interpor calquera outro recurso que estime conveniente. (.)” Curtis, 25 de novembro de 2021 O alcalde, Javier Francisco Caínzos Vázquez
30/11/2021 | Administración LocalMunicipal
Outes
Aprobación do padrón fiscal do P. A. I. mes outubro 2021

A Xunta de Goberno Local en sesión celebrada o 9 de novembro de 2021 aprobou o Padrón Fiscal correspondente ó mes de OUTUBRO 2021, do prezo público da prestación do servizo no Punto de Atención a Infancia de Outes. Por medio deste Edicto procédese a notificar, de forma colectiva, os/as interesados/as conforme ao establecido no parágrafo terceiro do artigo 102.3 da Lei 58/2003, do 17 de decembro, xeral tributaria. A relación de persoas interesadas, cos seus correspondentes importes, permanecerán no departamento de Servicios Sociais do concello de Outes para a súa consulta. Contra as liquidacións individuais obxecto de notificación colectiva poderase interpoñer perante a Alcaldía deste concello, o recurso de reposición previo ao contencioso administrativo no prazo dun mes, a contar dende o día seguinte ao da publicación deste Edicto no Boletín Oficial da Provincia (artigo 14 do Real Decreto Lexislativo 2/2004, do 5 de marzo, que aproba o texto refundido da Lei reguladora das Facendas Locais). Outes, 24 de novembro de 2021 O alcalde, Manuel González López
30/11/2021 | Administración LocalMancomunidades
Mancomunidade Ría de Arousa-Zona Norte
Exposición ó público da conta xeral do exercicio 2020

EDICTO En cumprimento do artigo 212 do Texto Refundido de la Lei Reguladora das Facendas Locais aprobado por Real Decreto Lexislativo 2/2004, do 5 de marzo, unha vez ditaminada pola Comisión Especial de Contas en sesión de 25 de novembro de 2021, exponse ao público a Conta Xeral correspondente ao exercicio 2020, por un prazo de oito días dende a publicación deste anuncio no Boletín Oficial da Provincia, durante os cales as persoas interesadas poderán presentar reclamacións, reparos ou observacións. En Boiro, a 25 de novembro de 2021. O presidente Asdo.: Adolfo Muíños Sanchez
30/11/2021 | Administración LocalMunicipal
Boimorto
Aprobación definitiva de expediente de modificación de créditos. Suplemento de crédito 4/2021

EDICTO Aprobado definitivamente o expediente administrativo de modificación orzamentaria indicado, ao non presentarse ningunha reclamación no período de exposición ao público (15 días hábiles a partir da publicación no BOP da aprobación inicial), en aplicación do disposto nos artigos 169, 170, 171 e 179 do RD 2/2004, do 5 de marzo, polo que se aproba o Texto refundido da Lei reguladora das facendas locais e do RD 500/900, do 20 de abril, faise público que despois dos devanditos expedientes (incluíndo os expedientes administrativos de modificación de créditos aprobados até esta data), o resumo por capítulos do orzamento de gastos e ingresos quedaría da seguinte forma: Contra a aprobación definitiva do expediente administrativo de modificación de créditos antedito no vixente orzamento para o ano en curso, os interesados/as debidamente lexitimados poderán interpor recurso contencioso-administrativo consonte ao establecido no artigo 171 do Texto refundido da Lei reguladora das facendas locais RD 2/2004, do 5 de marzo. Así mesmo, a presente modificación supón tamén a modificación do anexo de inversións do orzamento municipal do Concello de Boimorto para a vixente anualidade en curso. O que se fai público para xeral coñecemento e efectos. En Boimorto, 29 de novembro de 2021. A Alcaldía Asdo.: María Jesús Novo Gómez
30/11/2021 | Administración LocalMunicipal
Boiro
Aprobación definitiva varios exptes. de M. C. (aprobados no pleno do 26/10/2021)

Elevados a definitivos, por non terse producido alegacións durante a fase de exposición ao público, os acordos de aprobación dos expedientes de modificación de créditos nº 14/2021 (OPAS 2021 e REC N.º PLENO 01/2021), n.º 28/2021, n.º 33/2021, n.º 34/2021, n.º 36/2021 e n.º 37/2021, aprobados inicialmente polo Pleno do 26 de outubro de 2021, procédese a efectuar o trámite establecido no artigo 169.3 da TRLRF, de publicación no BOP, do resume por capítulos de cada un dos presupostos que o integran (todos os aprobados ata o momento): O que se fai público para xeral coñecemento e efectos. Boiro, 25 de novembro de 2021 JOSE RAMON ROMERO GARCIA ALCALDE-PRESIDENTE
30/11/2021 | Administración LocalMunicipal
Bergondo
Secretaría
Delegación da competencia para a celebración do matrimonio civil de data 3 de decembro de 2021

Por Resolución núm.1384/2021, do 22 de novembro de 2021, esta alcaldía acordou a delegación do exercicio da competencia para a celebración de matrimonio civil na concelleira da corporación municipal, dona Vega Maria Stelmakh Vonk, para o casamento previsto ás 13:00 horas do vindeiro 3 de decembro de 2021. O que se publica en cumprimento do disposto no artigo 44.2 do Real decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Bergondo, 24 de novembro de 2021. A alcaldesa Alejandra Pérez Máquez
25/11/2021 | Administración LocalMunicipal
Vedra
Secretaría-Intervención
Aprobación padrón SAF 3º trimestre de 2021

A Xunta de Goberno Local, en sesión ordinaria celebrada o día dezasete de novembro do ano que andamos, aprobou o padrón fiscal pola prestación do servizo de axuda no fogar (dependentes e a través de libre concorrencia), correspondente ao 3º trimestre do 2021. O cal se expón ao público, para a súa notificación colectiva, de acordo co establecido no artigo 102.3 da Lei 58/20003, do 17 de decembro, xeral tributaria, durante o prazo de 15 días dende a súa publicación no BOP e no Taboleiro de Anuncios da Casa do Concello. Contra o acordo de aprobación dos padróns e das liquidacións incorporadas aos mesmos, os interesados poderán interpor recurso de reposición no prazo dun mes, contado dende o día seguinte ao remate da exposición ao público dos padróns, recurso de reposición contencioso-administrativo perante o Xulgado do Contencioso-Administrativo no prazo de dous meses se a resolución do recurso de reposición é expresa e no prazo de seis meses dende a súa interposición, se non o fose. Ademais poderán interpor calquera outro recurso que consideren oportuno. Vedra, 22 de novembro de 2021 O Alcalde Asdo. Carlos Martínez Carrillo
25/11/2021 | Administración LocalMunicipal
Outes
Anuncio de aprobación definitiva de expediente de modificación de crédito - crédito extraordinario 5/2021

ANUNCIO DE APROBACIÓN DEFINITIVA SUMARIO ANUNCIO DE APROBACIÓN DEFINITIVA DE EXPEDIENTE DE MODIFICACIÓN DE CRÉDITO - CRÉDITO EXTRAORDINARIO 5/2021 TEXTO Rematado o prazo de exposición pública do Acordo Plenario de data 26/08/2021, de aprobación inicial do expediente de modificación de crédito 714/2021, crédito extraordinario 5/2021, por importe de 95.256,78 €, sen que se presentaran alegacións ou reclamacións contra o mesmo, considérase definitivamente aprobado conforme ó disposto nos artigos 177 en relación co 169 do Texto Refundido da Lei Reguladora de Facendas Locais e 38 do Real Decreto 500/90, de 20 de abril. O resumo por capítulos do orzamento municipal vixente, unha vez incorporada a modificación operada, queda do seguinte xeito: Contra o presente acordo, en virtude do disposto no artigo 171 do Real Decreto Lexislativo 2/2004, do 5 de marzo, os interesados poderán interpor directamente recurso contencioso-administrativo na forma e prazos establecidos nos artigos 25 a 42 da Lei 29/1998, do 13 de xullo, reguladora de devandita xurisdición. Sen prexuízo diso, a tenor do establecido no artigo 113.3 da Lei 7/1985, a interposición de devandito recurso non suspenderá por si soa a efectividade do acto ou acordo impugnado. Outes, 22 de novembro de 2021. O alcalde Manuel González López
25/11/2021 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.80834. Muro de peche. Concello de Narón

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Henry Santiago Martin Alfredo Callergues Cabaleiro solicita de Augas de Galicia, por atoparse nas marxes do río s/d, a autorización de obras na parcela de referencia catastral 001308600NJ72A0001AF e polígono 503, parcela 170, no lugar de A Pallota, parroquia de Pedroso (San Salvador), concello de Narón (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.80834. As obras solicitadas consisten no peche de parcela mediante prefabricados de formigón. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Narón ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 19 de novembro de 2021. O xefe do Servizo Territorial Néstor Rodríguez Arias (sinatura dixital ao marxe)
25/11/2021 | Administración LocalMunicipal
Cerceda
Secretaría
Resumo de formalización de contratos do terceiro trimestre de 2021

ANUNCIO DE FORMALIZACIÓN DE CONTRATOS Procédese á publicación da formalización dos contratos que se detallan na seguinte relación: O que se publica a efectos de cumprimento do establecido pola normativa de contratación pública e de transparencia. Cerceda, 22 de novembro de 2021. O alcalde-presidente Juan Manuel Rodríguez García